נינג'ה ישראל 2018

נינג'ה ישראל 2018 היא העונה הראשונה של תוכנית המציאות הישראלית "נינג'ה ישראל" שעלתה לשידור ב-25 ביולי 2018 בקשת 12, והסתיימה ב-10 בנובמבר 2018. המנצח היה יובל שמלא, שהצליח לעלות לשלב הר המידוריאמה, אך הגיע לפסגה באיחור של שתי שניות בלבד. שמלא זכה ב-SUV. למקום השני הגיע אלכס חזנוב, למקום השלישי הגיע יפתח קושניר, למקום הרביעי הגיע מתן בלו ולמקום החמישי הגיע אדם ברוטמן.

סיכום עונה

שלב המוקדמות 
שלב המוקדמות שודר בין התאריכים 25 ביולי-8 בספטמבר. בשלב זה 320 המתמודדים חולקו ל-14 מקצים. בכל מקצה המתמודדים שהגיעו במסלול הכי רחוק בזמנים הקצרים ביותר עלו לחצי הגמר.

מכשולים 
 הסטפר (מכשול 1, כל המקצים) במכשול זה המתמודד צריך לדלג בין חמישה לוחות המשופעים בזווית ומרוחקים מטר וחצי זה מזה.
 אומגת בול העץ (מכשול 2, מקצים 1+2+3+6+8+14) במכשול זה המתמודד צריך לאחוז בבול העץ שמחליק מן המסילה שמעליו, ״לספוג״ את הנחיתות שעל המסילה ולנחות על המזרן.
 זינוק בעלייה (מכשול 2, מקצה 4+9+12+13) במכשול זה המתמודד צריך להיאחז במוט שתלוי על מסילה משני צדדיו, לזנק ממנו אל החבל (חבל באנג'י במקצה 9 ו-12) ולרדת למזרן.
 הצלחת המעופפת (מכשול 2, מקצה 5+10) במכשול זה המתמודד צריך להיאחז בצלחת שיורדת (כמו באומגה) ובסוף ממנה לקפוץ לחבל הבאנג'י אשר חלק מאוד ואלסטי, להיאחז בו ולהגיע למזרן.
 אומגת צעיף המשי (מכשול 2, מקצה 7+VIP+11) במכשול זה המתמודד צריך להיאחז בשני צידי הצעיף ולרדת כמו באומגה ובסוף לקפוץ להיאחז בחבל הבאנג'י אשר חלק ואלסטי וממנו להגיע למזרן (במקצה ה-VIP אין חבל).
 גשר המטבעות (מכשול 3, מקצים 1+2+6+7+8+VIP+11) במכשול זה המתמודד צריך לדלג מעל ארבעה לוחות עגולים, מסתובבים התלויים באוויר מבלי לאבד שיווי משקל.
 הגשר השבור (מכשול 3, מקצה 3+4+5+9+10+12+13+14) במכשול זה המתמודד צריך לדלג מעל 5 משולשים התלויים באוויר מבלי לאבד שיווי משקל. המשולשים תלויים בצורה אנכית כך שהמקום לשים את הרגליים צר יותר מהלוחות שבגשר המטבעות.
 טיפוס יתדות לרשת (מכשול 4, מקצה 1+6) במכשול זה המתמודד צריך להיתלות על מסלול יתדות, ולהעביר אותן קדימה. כשהוא מגיע לסוף המסלול, הוא צריך להיתלות על רשת ולזחול מתחתיה אל המזרן.
 ידית לרשת (מכשול 4, מקצה 2+8) במכשול זה המתמודד צריך לקפוץ אל שתי ידיות גבוהות התלויות באוויר זו מול זו, לקפוץ מהן אל רשת התלויה באוויר, לזחול מתחת לרשת ולהגיע למזרן.
 טבעות לרשת (מכשול 4, מקצה 3+14) במכשול זה המתמודד צריך לקפוץ אל שתי טבעות גבוהות התלויות באוויר זו מול זו, להקפיץ את הטבעת השנייה מעל המגרעת, וממנה לקפוץ אל רשת התלויה באוויר, לזחול מתחת לרשת ולהגיע למזרן.
 צמיג לרשת (מכשול 4, מקצה 4+13) במכשול זה על המתמודד להתנדנד על חבל וממנו לתפוס בצמיג תלוי, לנתר אל רשת התלויה באוויר ולזחול מתחתיה עד למזרן.
 קפיצת מוט לרשת (מכשול 4, מקצה 5+10) במכשול זה על המתמודד להיתלות על ידיות קטנות תלויות ולהתקדם בהם אל מוט מתח שמונח על מתלים בשני צדדיו. המתמודד צריך להקפיץ את המוט אל זוג מתלים נוסף שממוקם בקדמתו, וממנו לקפוץ אל הרשת, לזחול מתחתיה ולהגיע למזרן.
 המדרגות המרחפות (מכשול 4, מקצה 7+VIP+11) המתמודד צריך להיאחז בשלבי המדרגות אך אסור לו לדלג על אף מדרגה, כאשר מסיים את המדרגות הראשונות עליו להיאחז במאחזים ששונים בצורתם ובגודלם ולהגיע למדרגות השניות עד להגיעו למזרן. במקצה ה-VIP היו צריכים המתמודדים להיאחז בשלבי המדרגות ולטפס עליהן עד לחבל תלוי, וממנו לקפוץ לרשת, ולזחול ממנה למזרן. על כל אחד מגרמי המדרגות יש 8 מדרגות.
 הגליל העליון (מכשול 4, מקצה 9+12) במכשול זה על המתמודד להיתלות בידיו בלבד על שלושה גלילים מאונכים, מהם לקפוץ אל הרשת ולטפס מתחתיה אל המזרן.
 הצמיגים התלויים (מכשול 5, מקצה 1+6) במכשול זה המתמודד צריך להיתלות על חבל ולנתר ממנו אל מסלול הצמיגים. במסלול הצמיגים המתמודד צריך להתנדנד בין 3 צמיגים התלויים באוויר ולהגיע למזרן שבסופו. הצמיג האחרון במסלול חסום לאחיזה מלמעלה.
 הקורה ההפוכה (מכשול 5, מקצה 2+8) במכשול זה המתמודד צריך להיתלות על קורה צרה בעזרת הידיים והרגליים ולזחול מתחתיה אל המזרן.
 הפחים המרחפים (מכשול 5, מקצה 3+14) במכשול זה המתמודד צריך לקפוץ על מקפצה אל עבר מוט תלוי באוויר. מהמוט צריך לקפוץ אל שני פחים התלויים באוויר ומהם לקפוץ אל המזרן שבסוף המכשול.
 צינור הטבעות (מכשול 5, מקצה 4+13) במכשול זה על המתמודד להיאחז בידיים בשתי טבעות שלצדי גופו התלויות על צינורות מפותלים, ומהן לקפוץ אל המזרן. באמצע המכשול ישנו מחסום בצינורות, והמתמודד צריך לקפוץ מתחתיהן ולאחוז בטבעות שבמקטע השני.
 הקרוסלות (מכשול 5, מקצה 5+7+VIP+10+11) במכשול זה המתמודד צריך לנתר ממקפצה אל שלוש "קרוסלות" הפוכות, לקפוץ ביניהן ולנחות על המזרן.
 הגלגלים הגדולים (מכשול 5, מקצה 9+12) במכשול זה על המתמודד לקפוץ על המקפצה ולהיתלות על הגלגל הראשון שמסתובב על צירו וממנו לקפוץ לשני שאינו מסתובב על צירו ומתנדנד קדימה ואחורה ולאחר מכן לקפוץ למזרן
 הקיר (מכשול 6, כל המקצים) במכשול זה המתמודד צריך לעבור בריצה וזינוק קיר בגובה 4.25 מטרים. למתמודד יש שלושה ניסיונות לעבור את הקיר. אם המתמודד מצליח לעבור את הקיר, הוא לוחץ על הזמזם ובכך מסיים את המסלול.

לפי מקצים

תוצאות

חצי הגמר 
שלב חצי הגמר שודר בין התאריכים 6 באוקטובר-3 בנובמבר. בשלב זה 82 המתמודדים חולקו ל-4 מקצים, בכל מקצה כ-20 מתמודדים, מתוכם שבעת המתמודדים שהגיעו במסלול הכי רחוק בזמנים הקצרים ביותר עלו לגמר.

מכשולים 
 12 המחטים (מכשול 1) במכשול זה על המתמודד לעבור בין עמודים דקים התלויים באוויר שהמרחק ביניהם אינו אחיד ולהגיע למזרן.
 זינוק הטבעות (מכשול 2) במכשול זה המתמודד צריך להיתלות על טבעת ולתלות אותה על תושבת. לאחר מכן, על המתמודד לעבור אל תושבת שנייה שעליה תלויה טבעת. על המתמודד לשחרר את הטבעת מהתושבת ולקפוץ בעזרתה אל המזרן.
 בול העץ המסתובב (מכשול 3) במכשול זה על המתמודד לעבור בריצה קורת עץ גלילית מסתובבת ולהגיע למזרן.
 קפיצת העכביש (מכשול 4) במכשול זה על המתמודד להיצמד בעזרת רגליו וידיו לשני קירות זכוכית שנמצאים לצדי גופו במרחק מטר זה מזה, לעבור אותם ולהגיע למזרן.
 סולם הסלמון (מכשול 5) במכשול זה על המתמודד להיתלות על מוט שתלוי על שלבים ולהרים את עצמו 4 שלבים למעלה. לאחר שסיים לעלות, על המתמודד לקפוץ מהמוט אל חבלים תלויים, לעבור עליהם ולהגיע למזרן.
 המערוך (מכשול 6) במכשול זה על המתמודד לאחוז בבול עץ שוכב שמחליק על מסילות שמתחתיו ולנחות על המזרן.
 פיר המעלית (מכשול 7) במכשול זה על המתמודד להיצמד ברגליו ובידיו אל הקירות שבצדדיו, ולטפס כך במעלה הפיר. אם המתמודד מצליח לעבור את המכשול, הוא לוחץ על הזמזם ובכך מסיים את המסלול.

תוצאות

הגמר 
שלב הגמר שודר ב-8 בנובמבר וב-10 בנובמבר.

מכשולים

שלב 1 (9 מכשולים ב-5:00 דקות) 
 הסטפר (מכשול 1) במכשול זה המתמודד צריך לדלג בין חמישה לוחות המשופעים בזווית ומרוחקים מטר וחצי זה מזה.
 כדור התותח (מכשול 2) במכשול זה על המתמודד להיאחז בכדור קטן שיורד במסילה כמו אומגה וממנו להגיע למזרן.
 גשר המטבעות (מכשול 3) במכשול זה המתמודד צריך לדלג מעל ארבעה לוחות עגולים, מסתובבים התלויים באוויר מבלי לאבד שיווי משקל.
 טיפוס יתדות לרשת (מכשול 4) במכשול זה המתמודד צריך להיתלות על מסלול יתדות, ולהעביר אותן קדימה. כשהוא מגיע לסוף המסלול, הוא צריך להיאחז במאחז אדום, ממנו להיתלות על רשת ולזחול מתחתיה אל המזרן.
 הקרוסלות (מכשול 5) במכשול זה המתמודד צריך לנתר ממקפצה אל שלוש "קרוסלות" הפוכות, לקפוץ ביניהן ולנחות על המזרן.
 הקיר (מכשול 6) במכשול זה המתמודד צריך לעבור בריצה וזינוק קיר בגובה 4.25 מטרים. למתמודד יש שלושה ניסיונות לעבור את הקיר. אם אינו מצליח נפסל
 12 המחטים (מכשול 7) במכשול זה על המתמודד לעבור בין עמודים דקים התלויים באוויר שהמרחק ביניהם אינו אחיד ולהגיע למזרן.
 קפיצת הטבעות (מכשול 8) במכשול זה על המתמודד להעביר שתי טבעות, הקדמית גדולה והאחורית קטנה בין ווים על מסילה עולה. ברגע שהוא עובר את הוו האחרון הוא נתלה על הטבעת הגדולה וקופץ לטבעת על מסילה שנייה (חובה קפיצה) ואז הוא מקפיץ אותה מעל הוו וגולש בה למטה עד המזרן.
 קצה הרשת (מכשול 9) במכשול זה על המתמודד לקפוץ למוט ממנו לזנק לרשת ולטפס בה למעלה. כשמגיע למעלה לוחץ על הבאזר.

שלב 2 (4 מכשולים ב-2:00 דקות) 
 קפיצת העכביש (מכשול 1) במכשול זה על המתמודד להיצמד בעזרת רגליו וידיו לשני קירות זכוכית שנמצאים לצדי גופו במרחק מטר זה מזה, לעבור אותם ולהגיע למזרן.
 סולם הסלמון אל לוחות העץ (מכשול 2) במכשול זה על המתמודד להיתלות על מוט שתלוי על שלבים ולהרים את עצמו 4 שלבים למעלה. לאחר שסיים לעלות, על המתמודד לקפוץ מהמתח ללוחות עץ התלויים מישורית ולהקפיץ את ידיו לאורך לוחות העץ ולהגיע למזרן.
 המערוך (מכשול 3) במכשול זה על המתמודד לאחוז בבול עץ שוכב שמחליק על מסילות שמתחתיו ולנחות על המזרן. בול העץ הופך מהיר יותר מה שמקשה על המתמודד
 הדלתות הכבדות (מכשול 4) במכשול זה על המתמודד להרים לוחות כבדים במשקלים של 30, 40 ו-50 קילוגרם ולעבור מתחתיהם עד הבאזר ולהמשיך ישירות לשלב השלישי.

שלב 3 (3 מכשולים ללא הגבלת זמן) 
 מתלה אצבעות הברזל (מכשול 1) על המתמודד לעבור 5 מתלי אצבעות בהם מאחזי טיפוס דקים כאשר שני המעברים הראשונים בעלייה, השלישי בירידה והרביעי בקפיצה באחיזה הפוכה ואסור לדלג על אף מתלה.
 הלוחות הצפים (מכשול 2) על המתמודד לחצות את הבריכה באמצעות 4 לוחות דמויי דלת אשר מרחפים באוויר, תלויים על שרשראות .
 קפיצת מוט המתח (מכשול 3) על המתמודד לטפס במוט, להיאחז במוט מתח ולקפוץ איתו דרך 5 סטים אשר כל אחד מהם מרוחק מטר וחצי מהקודם לו, מהסט החמישי עליו לזנק אל המזרן. מוט המתח חייב להיות ממוקם בדיוק במקום הנכון בשני הצדדים על הסטים אחרת המתמודד ייפול למים.

שלב הר המידוריאמה 
כל מתמודד שסיים את המסלול כולו בשלב הגמר, יוכל להתמודד בשלב האחרון: טיפוס על חבל בגובה 23.5 מטר במשך 30 שניות. המתמודד שיעשה זאת בזמן הקצר ביותר יזכה בתואר ה"נינג'ה של ישראל" ובפרס הגדול.

תוצאות

נינג'ה ישראל VIP 
מקצה ה-VIP של נינג'ה ישראל שודר במהלך שלב המוקדמות, בתאריכים 1 ו-3 בספטמבר 2018, בין המקצה התשיעי למקצה העשירי.

במקצה זה השתתפו 13 ידוענים ישראלים (היו אמורים להשתתף 14, אך בגלל פציעתו של אושרי כהן השתתפו רק 13), והמנצח במקצה זה זכה בחופשה בזנזיבר. המנצח של מקצה זה היה אלכס אברבוך.

מדרוג

הערות שוליים

עונות נינג'ה ישראל